ନୀଳଗିରିଃ(ସୌମ୍ୟା ସାଇ ବାରିକ୍)ବାଲେଶ୍ବର ଜିଲ୍ଲା ନୀଳଗିରି ସହର ବିଭିନ୍ନ ପ୍ରବେଶ ପଥ ନିକଟରେ ଜବରଦଖଲ ହୋଇଥିବାରୁ, ଯାନ ବାହାନ ଚଳାଚଳ ରେ ବିଭିନ୍ନ ସମସ୍ୟା ସୃଷ୍ଟି ହୋଇଛି। ଅନେକ୍ ସମୟରେ ଛୋଟ ବଡ ଦୁର୍ଘଟଣା ଘଟି ଧନ ଜୀବନ ହାନି ହୋଇଥିବା ଲକ୍ଷ୍ୟ କରା ଯାଇଛି। ଏହି ସମସ୍ୟା ପ୍ରତି ଦୃଷ୍ଟି ଦେବାକୁ ପ୍ରଶାସନ ନିକଟରେ ବାରମ୍ବାର ଅଭିଯୋଗ କରିଛନ୍ତି ନୀଳଗିରିବାସୀ। ତେବେ ନୀଳଗିରି ପ୍ରଶାସନ ଏହାକୁ ଗୁରୁତର ସହ ନେଇ, ନୀଳଗିରି ଉପ ଜିଲ୍ଲାପାଳଙ୍କ କାର୍ଯ୍ୟାଳୟ ପରିସରରେ ବିଭିନ୍ନ ସରକାରୀ ଅଧିକାରୀ ତଥା ଲୋକ ପ୍ରତିନିଧି କୁ ନେଇ ଏକ ଜରୁରୀ ବୈଠକ ଅନୁଷ୍ଠିତ ହୋଇଯାଇଛି।
ଏହି ବୈଠକ ରେ ଉପଜିଲ୍ଲାପାଳ ହରିଶ୍ଚନ୍ଦ୍ର ଜେନା, ନୀଳଗିରି ବିଧାୟକ୍ ଇଂ. ସୁକାନ୍ତ କୁମାର ନାୟକ, ତହସିଲଦାର ଅଶେଷ କୁମାର ନାୟକ, ପୂର୍ତ୍ତ ବିଭାଗ ଉପଖଣ୍ଡ ଅଧିକାରୀ ଇଂ. ପ୍ରଫୁଲ୍ଲ କୁମାର ଦାଶ, ଏନ୍. ଏ. ସି. କାର୍ଯ୍ୟ ନିର୍ବାହୀ ଅଧିକାରୀ ରତନ କୁମାର ପଟ୍ଟନାୟକ, ପୂର୍ବତନ ନଗରପାଳ ରାଧା ଗୋବିନ୍ଦ ଖଟୁଆ ଓ ସମାଜ ସେବୀ ରବିନ୍ଦ୍ର କୁମାର ପରିଡା ପ୍ରମୂଖ ଉପସ୍ଥିତ ଥିଲେ। ଖୁବ୍ ଶୀଘ୍ର ନୀଳଗିରି ପ୍ରବେଶ ପାଥ ଗୁଡିକ ରେ ହୋଇଥିବା ଜବରଦଖଲ କୁ ଉଚ୍ଛେଦ କରା ଯାଇ ପ୍ରବେଶ ପଥ କୁ ଚଉଡ଼ା କରାଯିବା ପାଇଁ ନୀତିଗତ ଭାବେ ନିଷ୍ପତି ନିଆ ଯାଇଥିବା ଜଣା ପଡିଛି।
